Montserrat Figueras

Montserrat Figueras i Garcia (1942–2011) var en spansk sopran med tidligmusikk som spesialfelt.

 Liv og virke 
Figueras studerte først til skuespiller, men begynte i 1966 å studere tidligmusikalske sangteknikker og utviklet med årene et helt eget konsept for fortolking av tidlig vokalmusikk, fullstendig uavhengig av den postromantiske tradisjonen for oppføring av slik musikk.Nekrolog, The Telegraph 11. desember 2011]

Det brede repertoaret til Figueras strakte seg fra middelalder- via renessanse- til barokkmusikk. I sitt kunstneriske virke var hun tett knyttet til ektemannen, gambisten og musikkviteren Jordi Savall. De gjorde en rekke konserter og innspillinger sammen,  grunnla i  fellesskap ensemblene Hespèrion XX, Capella Reial de Catalunya og Le Concert des Nationsenciclopedia.cat: Montserrat Figueras og stiftet plateselskapet ALIA VOX. Selskapet har over femti utgivelser, typiske eksempler er
 1978: Cansós de Trobairitz (kjærlighetssanger av trobairitzer fra rundt år 1200)
 1979: Llibre Vermell de Montserrat (pilegrimsanger fra rundt år 1400Sangene er hentet fra en codex med samme navn, på norsk «den røde bok fra Montserrat». De ti sangene i boka ble sunget av pilegrimer som besøkte benediktinerklosteret Santa Maria de Montserrat ved Barcelona.)
 1991: Cançons de la Catalunya Mil·lenària (sanger fra Catalonias tusenårige tradisjon)
Montserrat Figueras konserterte ofte i Europa, USA og Asia, og holdt mange kurser der hun formidlet sin omfattende kunnskap om tidligmusikalske oppføringsteknikker.

Figuera og Savalls barn, Ferran Savall og Arianna Savall, er også musikere.

 Priser og utmerkelser 
For sine mer enn 60 utgivelser fikk Figueras flere internasjonale utmerkelser, som «Grand Prix de L'Académie du Disque Français», «L'Edison Kladiek», «Gran Prix de la Nouvelle Académie du Disque», «Gran Premi de la Nova Acadèmia del Disc» (1992) og «Gran Premi de l'Acadèmia Charles Cros» (1993). I 2001 fikk hun en Grammy for sin livsgjerning med å gjenopplive tidligmusikk.La soprano catalana Montserrat Figueras, nomenada Oficial de l'Ordre Francesa d'Arts i Lletres I 2003 gav den franske regjeringen henne tittelen «Offisiell representant for fransk kunst og litteratur». UNESCO utropte i 2008 Montserrat Figueras og Jordi Savall til «fredskunstnere».La Unesco distingeix el músic Jordi Savall i la soprano Montserrat Figueras com a artistes per la pau I 2011 fikk hun Sankt-Georgs-korset av den katalandske delstatsregjeringen for sin innsats innen tidligmusikk.El Govern atorga la Creu de Sant Jordi a prop d'una cinquantena de personalitats i entitats, avisen Ara, 12. april 2011

 Referanser og noter 

 Eksterne lenker 


 [http://www.alia-vox.com/ Websidene til Montserrat Figueras, Jordi Savall og ensemblene Hespèrion XXI, Capella Reial de Catalunya og Le Concert de Nations (alle ALIA VOX)] 
 Nekrolog: Sopranistin mit Engelszunge av Bernhard Trebuch, ORF, Alte Musik Nekrolog: Montserrat Figueras war Symbolfigur der alten Musik, DRS2 24. november 2011
 Nekrolog: Mor la soprano Montserrat Figueras i Ara, 23. november 2011 med en video der Montserrat Figueras og ensemble framfører 1200-talls-sangen Al jorn del judici ~ El Cant de la Sibilla'' («dommens dag  ~ sibyllens sang»)

Kategori:Sopraner
Kategori:Personer fra Barcelona
Kategori:Spanske sangere